
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 384 

8 Ιουνίου 1995 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «Βραχινάρι» Πλατύς Γιαλδς 
Αργοστολιού Ν. Κεφαλληνίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Κοινότητας Καλ- 
πακίου Ν. Ιωαννίνων στα Ο.Τ. 59, 60, 62 (και αλλα¬ 
γής χαρακτηρισμού χώρου). 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 577 (1) 

Καθορισμός των ορίων του αιγιαλού και δημιουργία ζώνης 
παραλίας στη θέση «Βραχινάρι» Πλατύς Γιαλός Αργο¬ 
στολιού Ν. Κεφαλληνίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις α) του άρ¬ 
θρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του 
Κεφαλαίου Β’ της 0.208/181/26.4.1982 (ΦΕΚ 214/ 
26.4.1982 τεύχος Β') κοινής απόφασης των Υπουργών 
Προεδρίας Κυβερνήσεως και Οικονομικών «Αναμόρφωση 
συλλογικών Οργάνων Γνωμοδοτικής αποφασιστικής αρ¬ 
μοδιότητας του Υπουργείου Οικονομικών» και το άρθρο 
100 του Π.Δ. 284/88 (ΦΕΚ 128/14.6.1988 τεύχος Α). 

3. Την από 20.1.93 έκθεση της «Επιτροπής καθορισμού 
των ορίων του αιγιαλού και παραλίας και θέσεων αμμολη- 
ψίας», που καθόρισε τα όρια του αιγιαλού και της παρα¬ 
λίας στη θέση «Βραχινάρι» Πλατύς Γ ιαλδς Αργοστολιού και 
το από Ιούλιο 1992 με κλίμακα 1:500 συνταχθέν από την 
Τοπογράφο Μηχανικό Νίκη Παπαγιάννη τοπογραφικό και 


υψομετρικό διάγραμμα, που θεωρήθηκε στις 7.4.93 από 
την Διεύθυνση Τεχνικών Υπηρεσιών της Νομαρχίας Κε¬ 
φαλληνίας και συνοδεύει την έκθεση της προαναψερομέ- 
νης επιτροπής. 

4. Τη σύμφωνη γνώμη του Γ ενικού Επιτελείου Ναυτικού 
που διατυπώθηκε στο 544.5/389/93/804/1.5.1993 έγ¬ 
γραφό του. 

5. Τις διατάξεις του άρθρου 1 της παραγράφου 1 του Ν. 
3200/1995 (ΦΕΚ Θ7/Α/1955) «περί διοικητικής αποκε- 
ντρώσεως» σε συνδυασμό με τις διατάξεις του από 
28.6.1955 Β. Δ/τος«περί εξαιρέσεως από της κατά το άρ¬ 
θρο 1 παράγραφος 1 του Ν. 3200/1955 αρμοδιότητας 
των Νομαρχών αντικειμένων τινών αρμοδιότητας του 
Υπουργού Οικονομικών», του Β.Δ. 704/1970 και του άρ¬ 
θρου 1 παράγραφος 5 Π.Δ. 71/25.2.1984 σχετικά με τη 
μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές αρχές διανομαρ- 
χιακού επιπέδου. 

6. Τις διατάξεις του Ν. 2218/94 σε συνδιασμό με τις 
σχετικές διατάξεις του Ν. 2240/94 «περί Υπηρεσίας Περι¬ 
φερειακής Διοίκησης», αποφασίζουμε: 

Επικυρώνουμε την από 20.1.1993 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας καθώς και το από Ιούλιο 1992 τοπο- 
γραφικό διάγραμμα που την συνοδεύει το οποίο συντά¬ 
χθηκε από την Τοπογράφο Μηχανικό Νίκη Παπαγιάννη με 
κλίμακα 1:500 και θεωρήθηκε στις 7.4.93 από την Δ.Τ.Υ. 
Ν. Κεφαλληνίας επί του οποίου η πιο πάνω Επιτροπή, κα¬ 
θόρισε στη θέση «Βραχινάρι» Πλατύς Γιαλός Αργοστο¬ 
λιού. 

α) Τα άρια του αιγιαλού με κόκκινη γραμμή και β) τα άρια 
της παραλίας με κίτρινη γραμμή σε αντικατάσταση της 
αριθ. 1024/7.10.93 απόφασης Νομάρχη Κεφαλληνίας 
περί καθορισμού ορίων στην ίδια θέση, που ακυρώθηκε με 
την αριθ. 1214/30.11.93 απόφαση Νομάρχη Κεφαλλή¬ 
νιας λόγω λάθους. 

Η παρούσα απόφαση μαζί με την έκθεση και το διά¬ 
γραμμα, που προαναφέραμε να δημοσιευτούν στην Εφη¬ 
μερίδα της Κυβερνήσεως. 

Αργοστόλι, 24 Μαϊου 1995 

Ο Περιφερειακός Δ/ντής 

ΒΑΣΙΛΕΙΟΣ Γ1ΑΝΝΟΥΛΗΣ 

ΕΚΘΕΣΗ 

Επιτροπής καθορισμού των ορίων αιγιαλού και Παραλίας 
άρθρου 74 Πρ. Διατάγματος 636/77 Νομ. Κεφαλλη¬ 
νίας. 

Καθορισμός, για πρώτη φορά, των ορίων του αιγιαλού και 

παραλίας στη θέση «Βραχινάρι» Πλατύς Γιαλδς Αργο¬ 
στολιού, μπροστά από την ιδιοκτησία της «Άσπροι 

Βράχοι Α.Ε.». 

Στο Αργοστόλι σήμερα την 20.1.93 ημέρα Τετάρτη οι 
υπογεγραμμένοι: 

1. Παπαδάτου - Βουτσινά Μαρία, Προϊσταμένη Κτηματι¬ 
κής Υπηρεσίας Κεφαλληνίας, ως Πρόεδρος. 

2. Τζανετάτου Ιλαριανή, Μηχαν. Δ/νσης Τεχνικών Υπη¬ 
ρεσιών Νομαρχίας Κεφαλληνίας, ως Μέλος και 

3. Αλεξάτος Απόστολος, αναπλ. Λιμενάρχη Κεφαλλη¬ 
νίας, ως Μέλος, του τακτικού Μέλους κωλυομένου λόγω 
Υπηρεσιακών αναγκών αποτελού ντες την Επιτροπή καθο¬ 
ρισμού των ορίων αιγιαλού και παραλίας, σύμφωνα με τις 
διατάξεις του άρθρου 74 του Π.Δ/τος 636/77, που συ¬ 
γκλήθηκε έπειτα από σχετική πρόσκληση του Προέδρου 
της, λαβόντες υπόψη: 

1) Την υποβληθείσα αίτηση της «Άσπροι Βράχοι Α.Ε.» 
ιδιοκτήτου παραθαλάσσιας έκτασης στη θέση «Βραχινάρι» 
Πλατύς Γιαλός Αργοστόλι, με την οποία ζητείται ο καθορι¬ 
σμός των ορίων του αιγιαλού στην περιοχή αυτή. 

2) Τα συνταχθέντα από την Τοπογράφο Μηχανικό Νίκη 
Παπαγιάννη τον Ιούλιο 1992 τοπογραφικά και υψομετρικά 
διαγράμματα της παραπάνω περιοχής, σε μία πινακίδα, με 
κλίμακα 1:500, ηλεγμένα για την ακρίβεια της αποτύπω¬ 
σης από την Νίκα Δραγώνα Μηχανικό ΤΥΔΚ Νομ. Κεφαλ¬ 
ληνίας την 17.3.1993 και θεωρημένα από τον Διευθυντή 
Τεχνικών Υπηρεσιών Ν. Κεφαλληνίας στις 7,4.93, όπως 
ορίζουν οι διατάξεις του άρθρου 20 του Ν. 719/77. 

3) Τις διατάξεις του Α.Ν. 2344/40, όπως τροποποιή¬ 
θηκε και συμπληρώθηκε μεταγενέστερα καθώς και τη 
σχετική με αυτόν Δικαστηριακή και Διοικητική Νομολο¬ 
γία. 

4) Την αντίληψη που δημιουργήθηκε, κατά την επιτόπια 
μετάβασή μας στην παραπάνω θέση, σχετικά με το πλάτος 
της Βρέχόμενης από το χειμέριο κύμα ξηρός και με τα 
λοιπά συναφή στοιχεία, ήτοι: 


α) Τη μορφολογία του εδάφους της ακτής. 

β) Το γεγονός ότι δεν υπάρχουν σημεία μεταβολής του 
αιγιαλού. 

γ) Την κατάσταση του θαλασσίου χώρου. 

δ) Το γεγονός ότι δεν βρέθηκαν στοιχεία παλαιών δια¬ 
γραμμάτων για προηγούμενο καθορισμό, στην ίδια θέση, 
του αιγιαλού και παραλίας. 

ε) Το ύψος του χειμέριου κύματος σε συνάντηση με το 
ανάπτυγμα του πελάγους στη θέση τους ανέμους που 
επηρεάζουν τον κυμάτισμά στην περιοχή. 

5) Την μη ύπαρξη καθορισμών ορίων αιγιαλού και παρα¬ 
λίας εκατέρωθεν της εξεταζομένης περιοχής αποφασί¬ 
ζουμε: 

1. Καθορίζουμε στο πιο πάνω αναφερόμενο τοπογρα- 
φικό διάγραμμα α) ομόφωνα: 

Την οριογραμμή του αιγιαλού με ερυθρή συνεχή πολυ¬ 
γωνική γραμμή 1,2, 3, 4, 5, 6, 7, 8,9,10,11,12,13,14, 
15,16,17,18,19. 20, 21, 22,23, 24, 25, 26. 27, 28,2Θ. 
30 της οποίας οι κορυφές εξασφαλίζονται από σταθερά 
σημεία, β) Κατά πλειοψηφία την οριογραμμή της παραλίας 
με κίτρινη συνεχή πολυγωνική γραμμή 1', 2’, 3’, 4', 5’, 6', 
Τ, θ’, 9\ 10\ 11\ 1 2', 13', 14', 15', 16.17’, 18\ 19’, 20', 
2122', 23', 24', 25',26', 27', 28’,29', 30', της οποίας οι 
κορυφές εξασφαλίζονται από στεθερά σημεία. 

Καθορίζεται ζώνη παραλίας πλάτους 15 μέτρων στο 
τμήμα έμπροσθεν των κορυφών του αιγιαλού 1,2,3, 4,5, 
6, 7,8 για να εξυπηρετηθούν οι σκοποί του άρθρου 7 § 1 
του Α.Ν. 2344/40. Για το υπόλοιπο τμήμαπροτείνονται 20 
μέτρα πλάτος παραλίας για να είναι ευχερής η χάραξη πα¬ 
ραλιακού δρόμου, ο οποίος κρίνεται αναγκαίος για να 
υπάρχει πρόσβαση σε μια από τις αξιολογώτερες τουρι¬ 
στικά παραλίες της Κεφαλληνίας. 

2) Αποφαίνεται ότι στη θέση αυτή δεν υπάρχει παλαιός 
αιγιαλός. 

3) Στη ζώνη της παραλίας υπάρχει ψάθινο στέγαστρο το 
οποίο δεν εξαιρείται. 

Η Επιτροπή 
Η Πρόεδρος 
Μ. ΠΑΠΑΔΑΤΟΥ 
Τα Μέλη 
(Υπογραφές) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2886 (2) 

Τροποποίηση ρυμοτομικού σχεδίου Κοινότητας Καλπα- 
κίου Ν. Ιωαννίνων στα Ο.Τ. 59,60,62 {και αλλαγής χα¬ 
ρακτηρισμού χώρου). 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν.Δ/τος της 17.7.1Θ23 (ΦΕΚ 228 
Α'/16.8.23) «περί σχεδίων πόλεων και κωμών του Κρά¬ 
τους» και συγκεκριμένα του άρθρου 3 αυτού. 

2. Τις διατάξεις του Ν.2026/92 και το σχετικό Π.Δ/γμα 
28/28.1.93 (ΦΕΚ 9/Α/5.2.93) για καθορισμό αρμοδιοτή¬ 
των του Υπ. ΠΕ.ΧΩ.Δ.Ε. 

3. Τον Ν. 2218/3.6.1994 (ΦΕΚ 90Α) Ιδρυση νομαρχια¬ 
κής αυτοδιοίκησης κ.λ.π. 

4. Την παράγραφο 15 του άρθρου 8 του Ν. 1512/85 
(ΦΕΚ 4Α71985). 

5. Τον οργανισμό της νομαρχιακής αυτοδιοίκησης Ιωαν- 
νΐνων που δημοσιεύθηκε στις 11.5.95/ΦΕΚ 397 Β’. 


6. Την υπ’ αριθ. 29/94 και 12/95 απόφαση του Κοινοτι¬ 
κού Συμβουλίου Καλπακίου. 

7. Τους όρους δόμησης που ισχύουν βάσει της απόφα¬ 
σης Νομάρχη 20/6.8.90 (ΦΕΚ 567/Δ/16.10.90). 

8. Τηνυπ' αριθ. 13/12.4.95 απόφαση τουΧ.ΧΟΠ., απο¬ 
φασίζουμε: 

1. Την τροποποίηση του ρυμοτομικού σχεδίου Καλπα¬ 
κίου στα Ο.Τ. 59,60 και 62 όπως φαίνεται στο συνοδέύον 
σχέδιο και χαρακτηρίζουμε το Ο.Τ. 59 ως χώρο Εκπαίδευ- 
σης. 

Τμήμα του Ο.Τ. 62 που αποκόπτεται λόγω της νέας δια¬ 
μόρφωσης χαρακτηρίζεται ως Ο.Τ. 82 Α\ 

2. Από τις διατάξεις αυτής της απόφασης προκύπτει δα¬ 
πάνη εις βάρος του Ο.Τ.Α., το ύψος της οποίας δεν μπο¬ 
ρεί να προσδιοριστεί. 

Η παρούσα να δημοσιευθεί στην Εφημερίδα της Κυβερ- 
νήοεως. 

Ιωάννινα, 24 Μαίου 1995 
Ο Νομάρχης 

ΝΙΚΟΛΑΟΣ ΖΑΡΜΠΑΛΑΣ 






3672 


ΕΦΗΜΕΡΕΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΤΕΤΑΡΤΟ) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






